jkorsvik/nowiki_second_scrape_merged huggingface dataset:
Rajendra Christy

Rajendra Absolem Christy (født 1. juli 1938 i Bangalore), indisk landhockeyspiller som deltok i de olympiske leker 1964 i Tokyo og 1968 i Mexico by.
Christy vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Christy spilte to kamper i OL-turneringen.


== OL-medaljer ==
1964  Tokyo -  Gull i landhockey  India
1968  Mexico by -  Bronse i landhockey  India


== Eksterne lenker ==
(en) Rajendra Christy – Olympedia 
(en) Rajendra Christy – Sports-Reference (OL-resultater – arkivert)
Eddy de Neve

Eduard Karel Alexander de Neve (født enten 1. januar 1882 eller 2. januar 1885 in Batavia (nåværende Jakarta) i Nederlandsk Øst-India, død 30. august 1943 i Nederlandsk Øst-India) var en nederlandsk fotballspiller, som spilte for Velocitas Breda, HBS Craeyenhout og for Nederlands herrelandslag i fotball.


== Biografi ==
De Neve var sønn av Eduard Karel Alexander de Neve, en major Nederlands Øst-India armé og Johanna Christina Fokker. Faren til De Neve døde da Eddy var omtrent ti år gammel, og deretter flyttet familien tilbake til Den Haag i Nederland. Eddy de Neve debuterte for fotballklubben Quick, og senere, da han ble med i Nederlands hær, spilte han også for Velocitas Breda, assosiert med krigsskolen der. Eddy de Neve flyttet til HBS Craeyenhout i 1905 og vant Eredivisie i sin første sesong tilbake i Haag. 
Eddy de Neve skrev historie da han var med i Nederlands første landskamp, mot Belgia, den 30. april 1905. Han scoret først for Nederland etter 80, minutter. Etter et nederlandsk selvmål gikk kampen til ekstraomganger, der De Neve scoret tre ganger til, slik at kampen endte 4-1.
Eddy de Neve ble også med i returkampen i Rotterdam, der han scoret to av Nederlands fire mål i en 4-0-seier. Hans tredje og siste landskamp ble spilt den 13. mai 1906, der Belgia vant 3-2. De Neve scoret ikke denne gangen.
De Neve fortsatte i hæren til 1909, og jobbet med vekslende hell på plantasjer og i diverse nederlandske selskap. Hans liv var ellers relativt tragisk: hans bror ble spist av kannibaler på Sumba. Han giftet seg den 14. august 1914 i Lubuk Sinapeng i Nederlandsk Øst-India, og fikk en sønn. Etter tolv år skiltes de t, og Gilles jr. døde i flykrasj i 1941. Under krigen ble Eddy de Neve plassert i en japansk konsentrasjonsleir og døde der 30. oktober 1943.


== Referanser ==
Balbir Singh Kullar

Balbir Singh (født 8. august 1942 i Sansarpur i Punjab i India, død 28. februar 2020 samme sted) var en indisk landhockeyspiller som deltok i de olympiske leker i 1968 i Mexico by.
Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen, bak Pakistan og Australia. India tapte semifinalen 1-2 mot Australia, men vant bronsefinalen 2-1 over Vest-Tyskland. Singh spilte én kamp i OL-turneringen.
Han har mottatt den indiske utmerkelsen Padma Shri for sitt sportslige virke.


== OL-medaljer ==
1968  Mexico by -  Bronse i landhockey  India


== Referanser ==


== Eksterne lenker ==
(en) Balbir Singh – Olympics.com 
(en) Balbir Singh – Olympic.org 
(en) Balbir Singh – Olympedia 
(en) Balbir Singh – Sports-Reference (OL-resultater – arkivert)
Balbir Singh (landhockeyspiller født 1945)

Balbir Singh (født 21. september 1945 i Faisalabad i Pakistan), indisk landhockeyspiller som deltok i de olympiske leker 1968 i Mexico by.
Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte ni kamper og scoret ett mål i OL-turneringen.


== OL-medaljer ==
1968  Mexico by -  Bronse i landhockey  India


== Eksterne lenker ==
(en) Balbir Singh – Olympics.com 
(en) Balbir Singh – Olympic.org 
(en) Balbir Singh – Olympedia 
(en) Balbir Singh – Sports-Reference (OL-resultater – arkivert)
Bjørnevåg skole

Bjørnevåg skole var en grendeskole på Tjøme i Vestfold. Skolen ble bygget i 1869 og overtok elevene etter Utbygda skole. Den ble påbygd i 1891, og nedlagt i 1952 da Lindhøy skole sto ferdig.


== Referanser ==

 Björneväg skole ble nedlagt i 1938. Elevene ble overfört til Kirkely skole. Jeg gikk i förste klasse. Det kom da seks nye elever som skulle fortsette i annen klasse hos oss pä Kirkely.
Inder Singh

Inder Singh (født 25. februar 1944 i Faridkot, død 19. august 2001) var en indisk landhockeyspiller som deltok i de olympiske leker 1968 i Mexico by. 
Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper og scoret ett mål i OL-turneringen.


== OL-medaljer ==
1968  Mexico by -  Bronse i landhockey  India


== Eksterne lenker ==
(en) Inder Singh – Olympedia 
(en) Inder Singh – Sports-Reference (OL-resultater – arkivert)
Haug skole

Haug skole var en skole på Tjøme i Vestfold. Skolen holdt til i leide lokaler i fem år fra 1874 til 1879 da den nybygde Kirkely skole overtok elevene.


== Referanser ==
Tarsem Singh

Tarsem Singh Kular (født 9. desember 1946 i Sansarpur, død 28. november 2005 i Jalandhar) var en indisk landhockeyspiller som deltok i de olympiske leker 1968 i Mexico by. 
Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper i OL-turneringen.


== OL-medaljer ==
1968  Mexico by -  Bronse i landhockey  India


== Eksterne lenker ==
(en) Tarsem Singh – Olympedia 
(en) Tarsem Singh – Sports-Reference (OL-resultater – arkivert)
Honerød skole

Honerød skole eller Fredheim skole var en grendeskole på Tjøme i Vestfold. Skolen ble bygget i 1858 og skolekretsen utgjorde den nordligste del av øya Tjøme. Skolen ble nedlagt i 1952 da Lindhøy skole sto ferdig.Skolebygningen var på to etasjer, med lærerbolig i første etasje og to klasserom i annen etasje. En separat bygning inneholdt en liten sløydsal og utedo. En tredje bygning var bryggerhus for lærerboligene. Skolebygningen eksisterer fortsatt, men er i dag privat bolig.


== Referanser ==
Hammarbyhamnen

Hammarbyhamnen var et havneområde i sør-Stockholm. Anlegget er inndelt i Norra Hammarbyhamnen og Södra Hammarbyhamnen. Dens inløp er Danvikskanalen ved Danvikstull, og Hammarbyslussen ved Skanstull. Norra og Södra Hammarbyhamnen ble anlagt i 1926 samtidig med Hammarbyleden. Fra først på 1990-tallet har de gamle havneområdene gradvis blitt bebygget og den gamle havnevirksomheten kraftig redusert.


== Historie ==

Et av formålene med Hammarbyleden var å skape et nytt havneområde, Hammarbyhamnen. Ettersom Hammarbyslussen ble lagt langt mot vest var det mulig å anlegge en sentralt beliggende havn med slusefri tilgang til Østersjøen. Dette muliggjorde et nytt lager- og industriområde på Stockholms store jordområder innen søndre Södermalm og nordre Hammarby. 
I øst lå «Barnängskajen» (oppkalt etter Barnängen) som stykkgods- og lagerhavn. Den midterste delen besto av «Blecktornskajen» (oppkalt etter Blecktornsområdet) som ble brukt som massgodslager for blant annet kull, koks og sement. I vest lå en lokalhavn for innførsel av blant annet ved og teglstein. De første industrietableringene var General Motors monteringsfabrikk og lyspærefabrikken for Kooperativa Förbundet på Södra Hammarbyhamnen. Havneforvaltningen anla også et kranverksted her, som senere ble flyttet til Stockholms frihamn.
Norra Hammarbyhamnen hadde fra starten av en jernbaneforbindelse via et industrispor til Stadsgårdshamnen. Nord for Hammarby sluse var det en mindre togstall. Industrisporets forlengelse mot vest med tilknytning til Södra stationsområdet var planlagt allerede i 1929 men ble fullført først i 1939-1940. Fra togstallen ved Hammarby sluse var det også planlagt et industrispor med en svingbru over sluseområdet, videre til Södra Hammarbyhamnen og et stort framtidig industriområde kalt Hammarby industriområde. Av plankartet fra 1929 framgår også en industrikanal lengre mot øst, som dog aldri ble bygget.
Hammarbyleden og Hammarbyhamnen kom imidlertid aldri til å få den store betydningen for sjøfart og industri som man håpet på. Bare et fåtall industrianlegg kom til å benytte havna. Dette var delvis fordi deler av kanalen var for grunn for havgående fartøy. I dag er i stort sett all industri borte. Norra og Södra Hammarbyhamnen er i stedet blitt bebygget med boliger under samlenavnet Hammarby sjöstad.


== Historiske bilder ==

		
		
		


== Kilder ==
Hammarbyleden, 25/11 1929
Norra Hammarbyhamnen på Stockholms Hamnar


== Eksterne lenker ==
(en) Hammarbyhamnen – kategori av bilder, video eller lyd på Commons
Harmik Singh

Harmik Singh (født 10. juni 1947 i Gujranwala i Pakistan) er en indisk landhockeyspiller som deltok i de olympiske leker 1968 i Mexico by og 1972 i München.
Singh vant olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Singh spilte åtte kamper i OL-turneringen.


== OL-medaljer ==
1968  Mexico by -  Bronse i landhockey  India
1972  München -  Bronse i landhockey  India


== Eksterne lenker ==
(en) Harmik Singh – Olympedia 
(en) Harmik Singh – Sports-Reference (OL-resultater – arkivert)
Kirkebakken skole (Tjøme)

Kirkebakken skole var en grendeskole på Tjøme i Vestfold. Skolen ble grunnlagt i 1856 og overtok lokalene etter en privat skole. Den ble nedlagt i 1952 da Lindhøy skole sto ferdig.


== Referanser ==
Munir Sait

Munir Sait (født 27. mai 1940 i Madras), indisk landhockeyspiller som deltok i de olympiske leker 1968 i Mexico by.
Sait vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Sait spilte sju kamper i OL-turneringen.


== OL-medaljer ==
1968  Mexico by -  Bronse i landhockey  India


== Eksterne lenker ==
(en) Munir Sait – Olympedia 
(en) Munir Sait – Sports-Reference (OL-resultater – arkivert)
Kirkely skole

Kirkely skole var en grendeskole på Tjøme i Vestfold. Skolen ble bygget i 1879, og ble utvidet med sløydbygg i 1889. Den ble nedlagt i 1952 da Lindhøy skole sto ferdig. Bygningen ble revet på 1980-tallet.


== Referanser ==
Krishnamurty Perumal

Krishnamurty Perumal (født 26. september 1947 i Madras), indisk landhockeyspiller som deltok i de olympiske leker 1968 i Mexico by og 1972 i München.
Perumal vant olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Perumal spilte én kamp i OL-turneringen.


== OL-medaljer ==
1968  Mexico by -  Bronse i landhockey  India
1972  München -  Bronse i landhockey  India


== Referanser ==


== Eksterne lenker ==
(en) Krishnamurty Perumal – Olympedia 
(en) Krishnamurty Perumal – Sports-Reference (OL-resultater – arkivert)
Utbygda skole

Utbygda skole var en grendeskole på Gunnarsrød på Tjøme i Vestfold. Skolen ble startet i 1856 i et innkjøpt hus. Den ble nedlagt 1869 da Bjørnevåg skole åpnet.


== Referanser ==
Inam-ur Rahman

Inam-ur Rahman (født 23. november 1943 i Bhopal), indisk landhockeyspiller som deltok i de olympiske leker 1968 i Mexico by.
Rahman vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen bak  Pakistan og Australia. India tapte semifinalen med 1-2 mot Australia men vant bronsefinalen med 2-1 over Vest-Tyskland. Rahman spilte to kamper i OL-turneringen.


== OL-medaljer ==
1968  Mexico by -  Bronse i landhockey  India


== Eksterne lenker ==
(en) Inam-ur Rahman – Olympedia 
(en) Inam-ur Rahman – Sports-Reference (OL-resultater – arkivert)
Tianzhu (Gud)

Tianzhu (kinesisk: 天主, pinyin: Tiānzhǔ), som kan oversettes «Himmelske mester» eller «Himmelens herre», var det ord som ble tatt ibruk av den kinesiske kinamisjon om Gud.  Det er forblitt ordet for Gus innen kinesisk katolisisme.


== Historie ==
Ordet ble først tatt i bruk i Michele Ruggieris kinesiske oversettelse av De ti bud. I 1584 utgav Ruggieri og Matteo Ricci sin første katekisme, Tiānzhǔ shílù (天主實錄, Den sanne fremstilling om Himmelens Herre og kristendommen). Matteo Ricci skrev senere en mer kjent katekisme ved navn Tiānzhŭ Shíyì (天主實義, Den sanne lære om Himmelens Herre).Som følge av den kinesiske ritestriden ble uttrykket Tiānzhŭ offisielt bestemt til bruk for Gud av paven i 1715, som samtidig avviste alternative ord som  Tiān (天, «himmelen») og Shàngdì (上帝, «Høyester hersker/keiser»).«Katolisisme» oversettes som regel til Tiānzhǔjiào (天主教, «Den himmelske Herres religion»). En katolikk er en Tiānzhŭjiào tú; tú betyr både «disippel» og «troende».


== Referanser ==


== Litteratur ==
Vincent Cronin: The Wise Man from the West:  Matteo Ricci and His Mission to China, New York:Dutton, 1955.
Bob Glendenning

Robert «Bob» Glendenning (1888–1940) var en engelsk fotballspiller og -trener. Han trente Nederlands herrelandslag i fotball i 15 år sammenhengende fra 1925-1940.
Glendenning spilte først for det lokale klubblaget Washington FC før han gikk over til Barnsley FC i 1908. Der spilte han i finalen i FA-cupen i 1910 og 1912. Glendenning ble cupmester med Barnsley i 1912. I mars 1913 gikk han over til Bolton Wanderers og ble kaptein med 83 kamper. Det ble en semifinale i cupen med Bolton for Glendenning. Under første verdenskrig hadde han en gjesteopptreden for Burnley FC og etter krigen spilte han for Accrington Stanley, begge lagene uten større suksess med klubben.
Glendenning flyttet deretter til Nederland og ble trener. Etter én kamp som landslagstrener, en 4-1-seier over Sveits, tok han over Koninklijke HFC, som han trente fra 1924 til 1928. De tre siste årene gjorde han det parallelt med å være trener. Etter Nederlands tidlige utgang fra OL i 1928 valgte Glendenning å satse alt på landslaget. Dette medførte at Nederland kom til VM i 1934 og VM i fotball 1938. Begge gangene gikk det bare til første runde.
Glendennings siste kamp ble en 4-2-seier over Belgia, som var Abe Lenstras andre kamp for Nederland. kampen ble spilt rett før Nederland ble invadert. Glendenning døde 19. november siste år. Han er gravlagt i Bolton i England, der Koninklijke Nederlandse Voetbal Bond ivaretar monumentet over ham.


== Meritter ==
Cupmester, Barnsley FC 1912
Cupfinalist, Barnsley FC 1910


== Referanser ==


== Eksterne lenker ==
(en) Bob Glendenning – Olympedia 
(en) Bob Glendenning – Transfermarkt (manager) 
(en) Bob Glendenning – WorldFootball.net 
(en) Bob Glendenning – Soccerway
Pyrolavier

Pyrolavier (Salix pyrolifolia) er en svært sjelden, og i Norden fredet busk av løvtre i vierslekten av pilefamilien. Den er en opprett busk eller et lite tre, og kan nå 5 meters høyde selv om den normalt er lavere enn dette. Den vokser på rike myrstrekk i åpen skog. Pyrolavier vokser i Norden bare på noen få steder i det nordlige Finland (Lappland) og har ikke faste vekststeder i Norge.
Pyrolavier har årskvister som er brunlige og lett behårede, mens eldre kvist er rødaktige og snaue. Bladene er inntil 5 cm lange, ovale-runde med lett tannet rand. Bladene er mellomgrønne og snaue på oversiden og lyst grågrønne under med noe hår bare på selve nervene. Det er 5-8 par sidenerver. Arten har øreblad som er ganske store og tannet nyreformede. 
Raklene sitter på korte skaft og er smale og mørkt brune. Den langskaftede kapselen er snau, med pæreformet griffel og utbøyde arr ytterst. 


== Utbredelse ==
Pyrolavier er totalfredet i Norge, og vokser i Norden kun på isolerte steder i nordlige Finland. Ellers forekommer den i Sibir og Canada.


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) pyrolavier i Encyclopedia of Life 
(en) pyrolavier i Global Biodiversity Information Facility 
(no) pyrolavier hos Artsdatabanken 
(sv) pyrolavier hos Dyntaxa 
(en) pyrolavier hos NCBI 
(en) pyrolavier hos The International Plant Names Index 
(en) pyrolavier hos Tropicos 
(en) Kategori:Salix pyrolifolia – bilder, video eller lyd på Wikimedia Commons 
Salix pyrolifolia – detaljert informasjon på Wikispecies
Sarpsborg Orienteringslag

Sarpsborg orienteringslag er en orienteringsklubb fra Sarpsborg, som driver med både orienteringsløp og turorientering. Klubben ble stiftet 9. april 1958 av blant annet Ivar A. Borge og John Andersen, som den eneste rendyrkede orienteringsklubben i Sarpsborg.
I dag har SOL ca. 60 aktive løpere.


== O-festivalen 2016 ==
De 3 orienteringsklubbene i Sarpsborg skal 24. juni 2016 - 26. juni 2016 arrangere O-festivalen i forbindelse med byens 1000-årsjubileum. Fredag 24. juni 2016 vil det være sprint i Sarpsborg sentrum. Arena vil da være på torget ved Storbyen kjøpesenter. De to andre dagene vil løpene gå fra Rudskogen motorsenter.


== Eksterne lenker ==
(no) Offisielt nettsted
Berlinerpoppel

Berlinerpoppel (Populus × berolinensis) er et 10 - 20 meter høyt løvtre og en hannlig hybrid av laurbærpoppel og pyramidepoppel innenfor poppelslekten av vierfamilien. Den stammer fra Berlins botaniske hage, og er siden plantet ut som pryd- og parktre i blant annet Norden. Den kan spres og forvilles gjennom rotskudd. Blomstringen skjer om våren.
Kronen er smal med greiner som peker oppover, lik pyramidepoppelen. Unge greiner og bladskaft er hårete og gul-brune eller gul-grå, og årsskuddene kan være litt kantete mens bladskaftene er mer runde. Kvistene er gulgrå og trinne. Knoppene har tydelig duft. 
Bladene minner om bladene hos balsampoppel, de er 7-12 cm lange og tannet rand. Bladgrunnen er avrundet og svakt kileformet eller spisst eggeformet, litt spissere grunn enn hos balsampoppel. Bladplaten er tynn og mørkt grønn oppå og blekt grønn på undersiden. Den er mindre lys på undersiden enn hva balsampoppelens blader er.
Kromosomtallet er 2n = 38.


== Utbredelse ==
I Norge er arten innført som hage- og parktre, og plantet ut i byene på kysten av Østlandet, samt i Kristiansand. Det opprinnelige avlsstedet er Berlin i Tyskland.


== Kilder ==
Lid, Johannes og Dagny Tande, Norsk flora, versjon 2007, 7.utgaven. ISBN 978-82-521-6029-1.
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Se også ==
romanen Berlinerpoplene


== Eksterne lenker ==
(en) Berlinerpoppel i Encyclopedia of Life 
(sv) Berlinerpoppel hos Dyntaxa 
(en) Berlinerpoppel hos ITIS 
(en) Berlinerpoppel hos NCBI 
(en) Berlinerpoppel hos The International Plant Names Index 
(en) Berlinerpoppel hos Tropicos 
(en) Kategori:Populus × berolinensis – bilder, video eller lyd på Wikimedia Commons 
Populus × berolinensis – detaljert informasjon på Wikispecies
Hochkönig

Hochkönig er med sine 2941 moh. den høyeste fjelltoppen i Berchtesgaden-Alpene. Fjellet ligger vest for Bischofshofen i den østerrikske delstaten Salzburg. Skaret Niedere Torscharte (2246 moh.) skiller Hochkönig fra resten af Berchtesgaden-Alpene og fra nabofjellet Steinernes Meer. Nord for toppen ligger isbreen Übergossene Alm. 
På toppen av Hochkönig ligger turisthytta Matrashaus. Den nåværende bygningen ble oppført i 1985 og tilhører Österreichischer Touristenklub.


== Fotnoter ==
Kubla Khan

«Kubla Khan; or, a Vision in a Dream» er et dikt av Samuel Taylor Coleridge som tok tittelen fra den mongolsk/kinesiske keiseren Kublai-khan av Yuandynastiet. Det romantiske diktet er preget av eksotiske bilder, sterke følelser, rytmer som plutselig skifter, og en tilblivelseshistorie som er nesten like interessant som selve verket.


== Dikteren om diktet ==
Coleridge hevdet at diktet var inspirert av en opiumspåvirket drøm (implisitt i undertittelen «A Vision in a Dream»), men at diktingen ble avbrutt av en mann som kom. Dette er ikke sannsynlig, da de fleste opiumsbrukere har store vansker med å huske drømmer når de tok opium rett for de sovnet. Noen har lurt på om den levende biletbruken i diktet heller stammer fra en hallusinasjon i våken tilstand, som vel kunne ha vært opiumspåvirket.
Dikteren hevdet at «Kubla Khan» ble skrevet høsten 1797 i et gårdshus nær Exmoor, men det kan ha blitt til på et av flere andre besøk på gården. Det kan også ha blitte revidert flere ganger før det ble publisert første gang i 1816.


== Andre om diktet ==
Det er mye spekulasjon om hva diktet skal bety. Noen mener forfatteren bare har skrevet ned synet sitt, mens andre insisterer på at det er et tema eller en mening med det. Noen ser diktet som en metafor for seksuelt samkvem, mens andre mener det er et dikt som understreker det vakre i kunstnerisk kreativitet. 


== Kubla Khan i kulturen ==
Diktet har inspirert engelsk populærkultur i stor grad. Det opptrer i filmer, som Citizen Kane, og i sangwr, som for eksempel hos popgruppen Frankie Goes to Hollywood (tittelkuttet på dobbeltalbumet "Welcome to the Pleasuredome" fra 1984) og den progressive canadiske rockgruppen Rush (sangen "Xanadu" på albumet "A Farewell To Kings" fra 1977). Romanen Dirk Gently's Holistic Detective Agency av Douglas Adams viser stadig til dette diktet. Namnet Xanadu fra den første linjenav diktet har blant annet inspirert xanadu-hus fra 1970-tallet. The man from Porlock, den ukjente mannen som skal ha forstyrret Coleridge under skrivingen, er blitt utsatt for stadige spekulasjoner og etterapinger. Det er også grunnlag for story og illustrasjoner i Don Rosa-fortellingen Tilbake til Xanadu fra 1991.


== Eksterne lenker ==
Hele teksten er nedenfor, sammen med den kommentaren diktet som ledsaget av da det først ble utgitt, og likeså en margkommentar på en opprinnelig manuskopi i Coleridges egen håndskrift og et sitat fra William Bartram, som man tror er en av kildene til diktet.

Tekst til diktet med mer fra virginia.edu